

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2024. május 27-i rendes ülésére**

**Napirend tárgya:**

**Éves összefoglaló**

**Telki község Önkormányzat és költségvetési szervei vonatkozásában elvégzett adatvédelmi és egyéb ágazati jogszabályon alapuló feladatok ismertetéséről**

**A napirendet tárgyaló ülés dátuma**: **2024.05.27.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása:**

Az Európai Parlament és az Európai Unió Tanácsa 2016. április 27-én fogadta el a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679 számú általános adatvédelmi rendeletet (a továbbiakban: GDPR).

A GDPR teljes egészében kötelező és közvetlenül alkalmazandó valamennyi tagállamban 2018. május 25. napjától. A GDPR minden olyan szervezetre és vállalkozásra vonatkozik, amely európai állampolgárhoz kapcsolódó személyes adatot kezel, tárol, feldolgoz, felhasznál, továbbít.

A GDPR alkalmazásának időpontjától, azaz 2018. május 25. napjától az érintett szervezeteknek meg kell felelniük a rendeletben foglaltaknak.

A GDPR-ben foglaltaknak megfelelően biztosítani kell az adatkezelők átláthatóságát, biztonságát és elszámoltathatóságát. A rendelkezés célja a személyes adatok és a magánszféra védelme.

A személyes adatok kezelésének problematikája nem csak a hivatal-ügyfél kapcsolatokat érinti. Személyes adatokat kezel a hivatal, amikor kezeli a saját köztisztviselői állománya és pályázók személyi anyagát (önéletrajzok, iskolai dokumentumok, igazolások), a térfigyelő kamerák felvételei személyes adatok is lehetnek, a hivatali e-mail címek és fiókok tartalmában is lehetnek személyes adatok, a weboldal is végezhet adatkezelést, a különböző nyilvántartások felvezetése vagy a pályázati felhívásokra való jelentkezés stb. is érintettek ebben a kérdésben.

Telki község Önkormányzatánál az adatvédelmi feladatokat a Perfectus Consilium Kft., látja el. A Perfectus Consilium Kft. csatolt jelentése az adatvédelmi feladatok ellátásának rendszerét mutatja be 2023.évre vonatkozóan.

Telki, 2024. május 27.

 dr. Lack Mónika

 jegyző

**Határozati javaslat**

**Telki község Önkormányzat képviselő-testülete**

**/2024.(V. .) Önkormányzati határozata**

**Éves összefoglaló**

**Telki község Önkormányzat és költségvetési szervei vonatkozásában elvégzett adatvédelmi és egyéb ágazati jogszabályon alapuló feladatok ismertetéséről**

A Képviselő-testület elfogadja a Telki község Önkormányzat és költségvetési szervei vonatkozásában elvégzettadatvédelmi és egyéb ágazati jogszabályon alapuló feladatok ismertetéséről szóló éves jelentést.

**Felelős:** Jegyző

**Határidő:** azonnal